Document ID: /roh_data/filtered/fineweb-2-filterrobots_roh.jsonl.gz/39906

Il dumber d’accidents en la branscha da construcziun va enavos cuntinuadamain. Avant stgars 30 onns han 33% dals impiegads gì in accident durant la lavur. Ussa èn quai tenor indicaziuns da la societad d’impressaris grischuns anc 18%.
Svilup positiv
D’engraziar saja quai svilup positiv era a mesiras da prevenziun sco curs regulars per render attent ils lavurers, co sa proteger encunter accidents u malsognas. In tal curs ha quai dà quest’emna a Cuira, quai cun sustegn da la Suva e d’interpresas da construcziun.
Telesguard 17:40